Matthías Jochumsson (11 a viz Du 1835 – 18 a viz Du 1920) a oa ur skrivagner islandek, barzh ha troer. Brudet eo abalamour d’e varzhonegoù ha, dreist-holl, d’an hini a zo aet d’ober kan broadel Island, Lofsöngur, savet e Londrez e 1874. Ganet e voe en ur gêriadenn eus kornôg Island, en ur familh baour ha mont a reas goude-se da Vreizh-Veur. Mervel a reas en Akureyri, e norzh Island, en un ti a zo deuet da vezañ ur mirdi en enor dezhañ ha d’e labour.